પ્રૉસ્ટેટ કેન્સર (પ્રૉસ્ટેટ ગ્રંથિમાં કેન્સર) ભારતના પુરુષોમાં થતા દસ મુખ્ય કેન્સરમાંથી એક છે. એક અહેવાલ મુજબ, ભારતમાં દર વર્ષે 12,231 લોકો પ્રોસ્ટેટ કેન્સરથી મૃત્યુ પામે છે. આંકડા દર્શાવે છે કે ભારતના તમામ ક્ષેત્રો પ્રોસ્ટેટ કેન્સરથી પ્રભાવિત છે. તેની સારવાર માટે વિશ્વભરના નિષ્ણાતો ઘણા વર્ષોથી રસી બનાવવનો પ્રયાસ કરતા હતા. બ્રિટનની ક્વિન્સ યુનિવર્સિટી બેલફાસ્ટના નિષ્ણાતોનો દાવો છે કે તેઓએ એક એવી દવા બનાવી છે જે શરીરની રોગપ્રતિકારક શક્તિમાં વધારો કરશે. પ્રતિકારક શક્તિ વધતાં પ્રતિરક્ષા પ્રણાલી વધારે મજબૂત બને છે અને રોગપ્રતિકારક તંત્ર કેન્સરના કોષો બનતા જ તેનો ખાતમો કરે છે.